Document ID: 32005D0288

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Μαρτίου 2005
για την τροποποίηση της απόφασης 97/80/ΕΚ σχετικά με διατάξεις εφαρμογής της οδηγίας 96/16/ΕΚ του Συμβουλίου σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων
[κοινοποιηθείσα υπό τον αριθμό Ε(2005) 754]
(Κείμενο που παρουσιάζει ενδιαφέρον για τον ΕΟΧ)
(2005/288/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/16/ΕΚ του Συμβουλίου, της 19ης Μαρτίου 1996, σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (1), και ιδίως το άρθρο 5 παράγραφος 2 και το άρθρο 6 παράγραφος 1,
Εκτιμώντας τα ακόλουθα:
(1)
Το άρθρο 5 παράγραφος 2 της οδηγίας 96/16/ΕΚ ορίζει ότι τα κράτη μέλη ανακοινώνουν ετησίως στην Επιτροπή τις μεθοδολογικές πληροφορίες βάσει τυποποιημένου ερωτηματολογίου που έχει καταρτιστεί από την Επιτροπή.
(2)
Ο κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (2) θεσπίζει το νομικό πλαίσιο για τις κοινοτικές στατιστικές που ταξινομούνται ανά εδαφικές μονάδες. Ως εκ τούτου, κρίνεται σκόπιμη η χρήση της νέας ονοματολογίας (NUTS) για τη διαβίβαση δεδομένων σχετικά με την ποσότητα αγελαδινού γάλακτος που παράγεται από τις γεωργικές εκμεταλλεύσεις σε περιφερειακή βάση.
(3)
Λαμβανομένης υπόψη της αυξανόμενης οικονομικής σημασίας των πρωτεϊνούχων συστατικών του γάλακτος, καθίσταται διαρκώς πιο απαραίτητη η διάθεση στατιστικών πληροφοριών σχετικά με την περιεκτικότητα σε πρωτεΐνες των κύριων γαλακτοκομικών προϊόντων.
(4)
Κρίνεται σκόπιμο να τροποποιηθούν και να συμπληρωθούν οι διατάξεις της απόφασης 97/80/ΕΚ της Επιτροπής, της 18ης Δεκεμβρίου 1996, σχετικά με διατάξεις εφαρμογής της οδηγίας 96/16/ΕΚ του Συμβουλίου σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (3).
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 97/80/ΕΚ τροποποιείται ως εξής:
1)
Στο παράρτημα II προστίθενται οι πίνακες H και Θ που περιλαμβάνονται στο παράρτημα I της παρούσας απόφασης.
2)
Το παράρτημα III αντικαθίσταται από το παράρτημα II της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Μαρτίου 2005.

Labels: 17
19
6